open-index/open-wikipedia-markdown huggingface dataset:
Luidja tuulik

**Luidja pukktuulik** asub Hiiumaal Hiiumaa vallas Luidja külas. Tuulik valmis aastal 1872. aastal Metsakülas ja on arvatud ehitismälestiseks.

## Viited
Aruselja tuulik

**Aruselja pukktuulik** asub Hiiumaal Hiiumaa vallas Leigri külas. Tuulik valmis aastal 1761. aastal ja on üks vanemaid tuulikuid Hiiumaal. 

Viimati jahvatati Aruselja tuulikus jahu 1960. aastatel. Pärast seda jäi tuulik seisma ning lagunes, kuni hoone 1983. aastal restaureeriti. Tuulik on arvatud ehitismälestiseks.

## Vaata ka
*pukktuulik

## Viited
3 (Britney Spearsi laul)

**"3"** on Ameerika Ühendriikide laulja Britney Spearsi laul, mis avaldati 2009. aastal tema teisel kogumikplaadil "The Singles Collection". Laulu autorid on Max Martin, Shellback js Tiffany Amber. 

2. oktoobril 2009 andisJive Records laulu välja ka singlina, mis jäi selle kogumikplaadi ainsaks singliks. Laul jõudis väljatulekunädalal tabeli Billboard Hot 100 esikohale, olles sellega 11 aasta jooksul esimene singel, mille populaarsuses ei mänginud rolli talendiotsimissaade "American Idol".
Laiksaare vald (Saarde kihelkond)

**Laiksaare vald** (saksa keeles *Gemeinde Laiksaar*) oli Saarde kihelkonnas Pärnumaal 1866. aastal moodustatud vald. Vallamaja asus Urissaare külas.

## Ajalugu
1867–1868 oli piirkonnas suur ikaldus.

1872 jaotati Laiksaare riigimõis (Laiksaar) õigeusulistele hingemaadeks ja asutati hulk väiketalusid.

23. septembril 1934 kukkus vallavanem Jakob Joost õunapuu otsast alla ja sai peapõrutuse.

1939. aastal moodustati uus Laiksaare vald, millest arvati välja Soometsa küla ja Võiduküla asunduse maa-alad.

## Viited
Kumõss

**Kumõss** on mära valmistatud jook. Kumõssi saadakse märapiima piimhappebakterite ja pärmiga kääritades. Etanoolisisaldus on tavaliselt 1–3%.

Kumõssi tarvitamine on levinud turgi rahvaste ja mongoli rahvaste hulgas. Mongoolias on kumõssi nimetuseks **airag** ja see on seal rahvusjook.

## Viited
Edgari maakond

**Edgari maakond** (*Edgar County*) on maakond USA-s Illinoisi osariigis.
Maakonna halduskeskus on Paris.

Maakonna pindala on 1616 km², millest 2 km² moodustab veepindala.

Elanike arv oli 2010. aasta rahvaloenduse järgi 18 576. Aastal 2000 oli elanike arv 19 704.

## Naabermaakonnad
* Vermilioni maakond (põhjas)
* Vermillioni maakond (kirdes)
* Vigo maakond (kagus)
* Clarki maakond (lõunas)
* Colesi maakond (edelas)
* Douglase maakond (loodes)
* Champaigni maakond (loodes)

## Ajalugu
Edgari maakond moodustati 3. jaanuaril 1823. aastal Clarki maakonna osast. Maakond on saanud nime iiri päritolu Briti mereväe ohvitseri John Edgari järgi.

## Viited

## Välislingid

* Edgari maakonna koduleht (*inglise keeles*)
Suuremõisa mõisa tuuleveski

**Suuremõisa tuulik** asub Hiiumaal Hiiumaa vallas Suuremõisa külas. Hollandi tüüpi tuulik valmis aastal 1840. Eesti Vabariigi ajal veski erastati. Veskis hakati saagima ka laudu. Nõukogude ajal kuulus veski kolhoosile Võitlus. Kuni 1950. aastate lõpuni kasutati hoonet auruveskina. 1960. aastate keskpaigas põhjustas läbisadanud katus varingu ja veski sisustus hävis. Praegu on veski varemetes.


Pilt:23642 Suuremõisa mõisa tuuleveski varemed.jpg|Tuulik 2011. aastal


## Viited
E-Kultuuripärand

**E-Kultuuripärand** on Eesti mäluasutuste (muuseumide, raamatukogude, arhiivide jt) ühine infovärav (veebiportaal), kust leiab infot kultuuripärandi objektide kohta.

 oli infoväravast leitav u 1,5 mln kultuuripärandi objekti.

 otsis infosüsteem kultuuripärandi objekte Eesti Rahvusraamatukogu andmebaasist DIGAR, infosüsteemist MuIS ja Eesti Rahvusringhäälingu arhiivist.

## Vaata ka
*Kultuuriväärtuste infosüsteem (KVIS)

## Viited

## Välislingid
*E-Kultuuripärandi portaal
Partsi mõisa tuuleveski

**Partsi tuulik** asub Hiiumaal Hiiumaa vallas Partsi külas. Hollandi tüüpi tuulik valmis aastal 19. sajandi keskel Partsi mõisa tuulikuna. 

Veski töötas viimati 20. sajandi alguses. Eesti Vabariigi ajaks oli veski juba täiesti lagunenud. 1925. aastal müüs riik veski eraomandisse. Veski taastati ning veski juurde ehitati saeraam. 1955. aastast kuulus veski kolhoosile Rahu Eest. Hoonet kasutati 1990. aastateni saeveskina.

## Viited
Kassari mõisa tuuleveski

**Kassari tuulik** asub Kassari saarel Hiiumaa vallas Kassari külas.

Hollandi tüüpi tuulik valmis 19. sajandi keskpaigas. 

Eesti Vabariik riigistas tuuliku ning andis selle 1920. aastate alguses välja Kassari mõisas maad saanud asunikele.

1941. aastal tehti tuulikusse Nõukogude mereväe Läänemere laevastiku vaatlustorn ning 1940. aastate lõpus Nõukogude piirivalve vaatlustorn. Pärast oma viimase otstarbe kaotamist seisis hoone tühjalt ja lagunes. 

Tuulik restaureeriti 2007. aastal. Neljakorruseline tuulik on arvatud ehitismälestiseks.

## Viited
Taivo Rist

**Taivo Rist** (sündinud 9. juulil 1971) on eesti kabetaja, vikipedist ja ulmekirjanik.

Ta lõpetas 1995. aastal Tallinna Tehnikaülikooli majandusinsenerina.

Taivo Rist on töötanud pangas pangaülekannete sisestajana ja Tehnilise Tõlke Keskuses tõlgina.

Ta on 2009. aastast eestikeelse Vikipeedia ning aastast 2013 Wikimedia Commonsi administraator.

## Tegevus poliitikas
	
Ta on olnud Eestimaa Ühendatud Vasakpartei juhatuse liige.

Ta kandideeris 2023. aasta valimistel Riigikokku, kogus valimisringkonnas nr 1 (Haabersti, Põhja-Tallinn ja Kristiine) 180 häält ning ei osutunud valituks.

## Tunnustus
* 2008 Stalker (lühijutt "Laatsaruse rahamasin")

## Isiklikku
Ta on Arvo Risti poeg. Raivo Rist on tema onu.

## Viited

## Välislingid

* Vikipedist Taivo Rist: “Eestikeelne Vikipeedia tagab eesti kultuuri püsimajäämise kindlamini kui laulu- ja tantsupeod.” Wikimedia Eesti, 7. juuli 2025
Janek Mäggi

**Janek Mäggi** (sündinud 5. septembril 1973) on Eesti suhtekorraldaja. Ta on olnud riigihalduse minister (2018–2019). 2017–2021 ja uuesti aastast 2025 Ülemaailmse Kabeföderatsiooni (FMJD) president. Ta on olnud ka Eesti Kabeliidu president ja Euroopa Kabekonföderatsiooni (EDC) president. 

## Haridus
Janek Mäggi lõpetas 1999. aastal Tartu Ülikooli Õigusinstituudi õigusteaduse erialal.

## Töökäik ja ettevõtlus
Janek Mäggi on töötanud ajakirjanikuna ajalehes Äripäev (1994–1997), SEB Panga asepresidendina (1997–2000) ning Eesti Televisioonis Eurovision 2002 Internetivärava juhina (2001–2002) ja 2008. aasta kevad- ja sügishooajal majandussaate „Miljon senti” saatejuhina.

2000. aastal asutas ta huvikaitseagentuuri Powerhouse, mille juhatusse kuulub siiani. 2021. aastal tunnistati Powerhouse Äripäeva suhtekorraldusfirmade TOP-i kriteeriumide järgi Eesti parimaks suhtekorraldusfirmaks.

## Poliitiline tegevus
2. maist 2018 kuni 29. aprillini 2019 oli ta riigihalduse minister. Ta on Eesti Keskerakonna liige alates 30. aprillist 2018. Alates 19. oktoobrist 2025 on ta Haapsalu volikogu liige.

## Ühiskondlik tegevus
Janek Mäggi on alates 2005. aastast Tallinna Lastehaigla Toetusfondi nõukogu esimees. Aastatel 1999–2015 oli ta Eesti Kabeliidu president, sealt edasi asepresident. Aastail 2007–2017 Euroopa Kabekonföderatsiooni (EDC) president. 2017–2021 oli ta Ülemaailmse Kabeföderatsiooni (FMJD) president ning 26. oktoobril 2025 valiti ta taas FMJD presidendiks. Alates 28. veebruarist 2026 on ta Maailma Mõttespordi Assotsiatsiooni (IMSA) asepresident. 

5. veebruaril 2014 asutas ta koos Hille ja Toivo Tänavsuuga SA Hille Tänavsuu Vähiravifondi „Kingitud elu“, mille nõukogu liige ta on jätkuvalt.

9. jaanuaril 2018 asutasid Mäggi, Indrek Laul, Väino Kaldoja ja Urmas Viilma sihtasutuse EELK Toetusfond ehk Kirikufondi, mille juhataja ta on siiani.

## Spordisaavutused
Janek Mäggi tuli 2022., 2023., 2024. ja 2025. aastal ta Remii võistkonna koosseisus Eesti meistrivõistlustel 64-ruudulises kabes hõbemedalile, 2024. ja 2025. aastal sama võistkonna koosseisus rahvusvahelises kabes Eesti meistriks. 

## Tunnustus
* 2021 – EELK Teeneteristi III järgu teenetemärk 
* 2021 – Tallinna Jaani koguduse tänurist

## Looming
Mäggi on kirjutanud luulet, laulutekste ja filmistsenaariume ning juhtinud telesaateid. Alates 2016. aasta septembrist on ta Tallinna Jaani kirikus toimuvate Loodud Sõna Õhtute õhtujuht. Ta on avaldanud arvamuslugusid Eesti Kirikus, Eesti Päevalehes, Delfis, Maalehes, Postimehes, Õhtulehes ning Äripäevas.

### Dokumentaalfilmid

* "Viimsi saared" (2011), stsenarist
* "Viies võim" (2015), stsenarist
* "Helide maa" (2016), kaasstsenarist
* "Helduse tund" (2018), kaasstsenarist

### Raamatud
* "Ood rõõmule" (2000), luulekogu
* "Hinge pealt ära" (2009), luulekogu
* "Eesti metsa lugu" (2011), album luuletustega
* "Pind ja Palk" (2012), esseed, koos Jüri Arrakuga
* “Päevik 2005–2023. Kõigile pasunasse, ja võrdselt!” (2023), publitsistika

## Viited

## Välislingid

*Janek Mäggi Kabeliidu kodulehel
Sasu Salin

**Sasu Antreas Salin** (sündinud 11. juunil 1991 Helsingis) on soome korvpallur, kes mängib Sloveenia klubis KK Union Olimpija.

Ta on 190 cm pikk ja kaalub 86 kg.

2010. aastast mängib ta ka Soome korvpallikoondises.

## Klubid

*2007–2010 Espoon Honka
*2010– KK Union Olimpija

## Välislingid
*Sasu Salin euroleague.net lehel
Käina kool

**Käina kool** on kool Hiiumaal Hiiumaa vallas Käina alevikus. 2013. aasta oktoobris tähistas kool 155. aastapäeva. 

## Ajalugu
Kooli eelkäijateks loetakse Putkaste mõisakooli (1858–1877) ja Putkaste vallakooli (1893–1918). 1921–1932 kandis Käina kool nime Keina 6-klassiline algkool. Kool töötas Käina kirikumõisas. 1932. aastal sai kooli nimeks Keina Kõrgem Algkool. 1933. aastal valmis kooli uus hoone. 1944. aastal sai kooli nimeks Käina 7-klassiline kool. 1958. aastal koolimaja põles ning kool tegutses kuni praeguse hoone valmimiseni Putkastes. 1960. aastal nimetati kool ümber Käina 8-klassiliseks kooliks. Kooli praegune hoone valmis 1965. aastal. 1992. aastal sai kooli nimeks Käina põhikool. Alates 1997. aastast kandis kool Käina gümnaasiumi nime. Alates 2015. aastast kannab kool nime Käina kool.

## Käina koolipark

Kooli ümber on Käina koolipark.

## Viited

## Välislingid
*Kooli koduleht
Laada tänav

**Laada tänav** on tänav Rakvere südalinnas.

Tänav algab Tuleviku tänava ja Rägavere tee ristmikult ning suundub loodesse kuni Tallinna tänavani, ristudes Eduard Vilde, Ferdinand Gustav Adoffi, Saue, Posti ja Rohuaia tänavaga. Ferdinand Gustav Adoffi ja Tallinna tänava vahel on Laada tänav ühesuunaline. Tänav on 872 meetri pikkune.

## Hoonestus

* Laada 4a, äripindadega hoone
* Laada 5 (end 3a), esimese korruse äripindadega hoone, kus asus Rakvere Perekonnaseisuamet
* Laada 14, Rakvere turuhoone,
* Laada 16 Turu Kaubamaja
* Laada 17 asuv puithoone oli alates 1944. aastast Rakvere linna aukodaniku Arvo Pärdi lapse- ja koolipõlvekodu.
: Rakvere keskväljak (ametlik nimi Turu plats)
*Laada 18a, Rakvere bussijaam
*Laada 21, Rakvere metodisti kirik 
*Laada 39, Rakvere Turu kontor

Rakvere Laada street.jpg|Laada 4a
Rakvere Laada-Rohuaia ristmik.jpg|Laada 5, Rohuaia tänava ristmik
Rakvere metodisti kirik.jpg|Rakvere metodisti kirik, Laada 21


## Ajalugu
Ajaloos on Laada tänav kandnud ka muid nimesid. 1913. aastal ristiti tänav ümber Vene Romanovite ja 1918. aastal Saksa okupatsiooni ajal Saksa Hohenzollernite järgi. 1950. aastast kandis see Komsomoli tänava nime. 1980. aastate lõpus ajalooline nimi taastati.
Osaliselt on säilinud tänaval vanemad puitehitised.

## Viited

## Välislingid
Ferdinand Gustav Adoffi tänav

**Ferdinand Gustav Adoffi tänav** on tänav Rakveres.

Tänav on 426 meetrit pikk ja asub Südalinnas. Tänav kulgeb Kastani puiestee ja Väikese tänava ristmikust ida suunas kuni Võidu tänavani, ristudes Laia ja Laada tänavaga. 

Tänav moodustati siis, kui endine turuplats kujundati ringi linna keskväljakuks.
Tänavale pandi nimi 2004. aastal teeneka arhitekti Ferdinand Gustav Adoffi järgi, kes on projekteerinud Rakvere turuhoone ja samas Turu platsi ääres asuva, endise Eesti Panga Rakvere osakonna  pangahoone. 

## Viited
Hendrik Olde

**Hendrik Olde** (sündinud 31. detsembril 1966 Kilingi-Nõmmes) on eesti maletaja, maletreener, malekohtunik ja maleorganisaator. 

Hendrik Olde lõpetas 1985. aastal Paide 1. Keskkooli. Ta tõusis maletajana esile koolipõlves, võitis Eesti noorte meistrivõistlustel 1983. aastal pronksi. Tema treener oli nii Kilingi-Nõmmes kui ka Paides Jüri Kotka. 1996. aastal saavutas ta Eesti meistrivõistlustel teise koha. 

Hendrik Olde oli 1994 Moskva, 1996 Jerevani, 1998 Elista ja 2002 Bledi maleolümpial Eesti naiskonna kapten ning 1996–1998 ja 2002 maleolümpiatel Eesti delegatsiooni juht. Korraldanud Eestis rahvusvahelisi üritusi: 1997 ja 1999 Euroopa klubide karikavõistluste eelturniir, 2007 FIDE presidendi nõukogu nõupidamine, 1998, 2004 ja 2014 Paul Kerese mälestusturniir, 2013 84. FIDE kongress, 2014 Euroopa noorte kiir- ja välkmale meistrivõistlused. 

Ta on töötanud 1985–1995 Paide (Järvamaa) Spordikoolis maletreenerina ja aastast 2014 Tallinna Maleklubis maletreenerina. Maletreeneri IV kutsetaseme sai ta 2011. Tegutsenud kirjastamise alal. Raamatu "Paul Keres. Photographs and Games" koostaja. 

FIDE kohtunik on alates 2006, FIDE rahvusvaheline organisaator alates 2002, FIDE treener alates 2014. 1996–1998 Eesti Maleliidu asepresident, 1998–2006 oli ta Maleliidu tegevdirektor ja juhatuse liige, 2006–2019 Maleliidu juhatuse esimees. 2005. aastast on ta EOK esindajate kogu liige, 2006 FIDE delegaat. 

## Isiklikku
Ta on olnud abielus Margit Brokkoga. Nende tütar Margareth Olde tuli 2015. ja 2018. aastal Eesti naiste maletšempioniks.

## Välislingid
*Hendrik Olde FIDE andmebaasis
*Biograafia ESBL-is
*"Oldede dünastia valitseb maleelu" Õhtuleht, 14. jaanuar 2005
Entelehhia

**Entelehhia**, eesti keelde vahel tõlgitud ka kui **teokstehtus** (kreeka keeles *εντελέχεια*, ladina transliteratsioonis *entelechia*) on mõiste Aristotelese filosoofias. 

Joe Sachsi järgi sobitas Aristoteles omavahel sõnad *entelēs* (lõpetatud, lõpuni arenenud) ja *echein* (= *hexis*, teatudsugune olema tänu selles olemises püsimise pingutusele), mängides samal ajal sõnaga *endelecheia* (püsivus) ning liites sellele sõna *telos* (siht, tulemus). Sachs omakorda pakkus välja kompleksse neologismi "tööd-tegema-et-samana-püsida" (inglise keeles *being-at-work-staying-the-same*). Tema hilisem tõlge on ka "olemine-lõpetatuses" (inglise keeles *being-at-an-end*). Eesti keeles on entelehhia vastena kasutatud ka sõna "teokstehtus".

Nagu sõna tuletamise järgi näha, on entelehhia teatudsugune lõpetatus. Iga tõelise olemise eesmärk on selle tegelikkus, lõpetatus, "töös-olemine" (*energeia*). Entelehhia on kestev "töös-olemine", kui miski teeb oma täiuslikku "tööd". Iga asja "asjasus" on teatud töö tegemine, mis teiste sõnadega on teatud kindel liikumises olemise viis. Kõik olemasolevad asjad, mis praegu eksisteerivad ja on mitte ainult potentsiaalselt, on "töös-olevad" ja neil kõigil on kalduvus "töös-olla" teatud kindlal viisil, mis on neile omane ja "täiuslik".

Mõistet entelehhia kasutab ka Leibniz, et tähistada substantsionaalseid vorme, mida tuntakse monaadidena. Substants kui entelehhia ei vaja aktiivne olemiseks välist põhjust.

Entelehhia mõiste on oluline ka vitalismis.
Shawn Huff

**Shawn Christopher Huff** (sündinud 5. mail 1984 Helsingis) on soome korvpallur, kes mängib Itaalia Legadue klubis Orlandina Basket.

Ta on 198 cm pikk ja kaalub 98 kg. Tema isa on ameeriklasest korvpallur Leon Huff, kes mängis Soome klubides.

2003. aastast mängib ta ka Soome korvpallikoondises.

Huff on tulnud 2 korda Espoon Honka koosseisus Soome meistriks.

## Klubid

*2000–2001 Torpan Pojat
*2001–2004 Espoon Honka
*2008–2009 Maroussi BC
*2009–2011 Kavala BC
*2011–2012 Fulgor Libertas Forlì
*2012–2013 Guerino Vanoli Basket
*2013–	 Orlandina Basket

## Välislingid
*Huff Legadue kodulehel
Rägavere tee

**Rägavere tee** on tänav Rakveres.

Tänav algab Tuleviku tänavalt (teisel pool on samas sihis Laada tänav), suundub kagusse ja lõpeb linna piiril.

Rägavere teega ristuvad Lembitu, Kungla, Karja, Piiri, Võidu, Ehituse, Kruusa, Pae, Päikese, Kivi, Kaevu ja Murru tänav.

Rägavere teed pidi käib liiklus Rakverest Tudusse, Tudulinna ja Rannapungerjale.

## Viited
Logoperioodiline antenn

**Logoperioodiline antenn** ehk logoantenn (lühend LPDA, inglise k sõnadest *Logarithmic Periodic Dipole Antenna*) on laiaribaline suundantenn, mis on saanud nimetuse selle järgi, et antenni resonantsisagedused logaritmilisel sagedusskaalal järgnevad perioodiliselt üksteisele; sellele perioodilisusele vastavad ka antennielementide pikkused ja vahekaugused. Antenn on konstrueeritav ükskõik kui laia sagedusriba jaoks, kusjuures võimendus on enam-vähem ühesuurune kogu sagedusribas. Ühe antenniga on näiteks võimalik hõlmata kõik televisiooni meeter- ja detsimeeterkanalid.

Logoperioodiline antenn koosneb dipoolidest, mis on üksteisega ühendatud iga dipooli järel ristatud sümmeetrilise toiteliiniga; ristamine on tarvilik selleks, dipoolid ergutuksid õiges faasis. Lühima dipooli pikkuseks võetakse umbes üks kolmandik sagedusriba kõrgeimale sagedusele vastavast lainepikkusest; pikim dipool on sagedusriba madalaimale sagedusele vastava poollaine pikkune. 

Antenni eripäraks on see, et võimendust ei saa kuigivõrd tõsta elementide arvu järkjärgulise lisamisega antenni pikendades (nagu Yagi antenni korral). Võimendus jääb sõltuvalt kaetava sagedusala laiusest enamasti vahemikku 6–10 dB, olles sagedusriba laiusega pöördvõrdeline. Seega vastab laiaribalise logoantenni võimendus 5–8-elemendilise Yagi ühekanaliantenni omale. Võimendus on enam-vähem ühtlane kogu sagedusriba ulatuses. Sisendtakistus jääb olenevalt antenni tarindusest vahemikku 50–120 Ω.

## Välislingid
* Logarithmisch-Periodische Antenne
* Log-Periodic Dipole Array Antenna
* Logarithmic Periodic Dipole Antenna Calculator
Ruuporantenn

**Ruuporantenn** on mikrolaineantenn, mille lehtrikujuline metallpind suubub õõsresonaatorina toimivasse lainejuhtmesse.  

Ruupor võib olla ristkülikukujulise ristlõikega (püramidaalne) või ringikujulise ristlõikega. Ruupor võib laieneda koonusekujuliselt või eksponentsiaalselt. 

Ruuporantenn on kasutatav eraldi suundantennina, näiteks satelliitside transponderis, ja ka kiirgurelemendina paraboolantennis. Niisugune kiirgur on sageli ringikujuliselt rihveldatud sisepinnaga, et vähendada ruupori mõõtmeid ja avardada sagedusriba. Satelliitsideantennides kasutatavate ruuporkiirgurite läbimõõt jääb sõltuvalt sagedusest vahemikku 20 mm (näiteks LNBs) kuni 100 mm, avanurk võib olla sõltuvalt peegeldi suurusest ja fookuskaugusest 7–40°.

Ruupor antennist kiirguva elektromagnetlaine sagedus on määratud õõsresonaatori mõõtmetega. Suunadiagrammi kuju oleneb ruupori pikkusest ja avanurgast. Mida pikem on ruupor, seda parem on suunatoime ja vastavalt ka antenni võimendus. 
## Vaata ka
*Lainejuhe

## Välislingid
* Ruuporantenn
* Hornstrahler
Vitameer

**Vitameeriks** loetakse iga üksikut vitamiini, vastavalt vitamiinide nomenklatuurile ja biokeemilisele toimele vastavasse rühma liigitatud keemilist ühendit ja metaboliiti, millel on sarnane molekulaarstruktuur ja mis evib vitamiinivaegusega organismides vitamiinidele omistatud bioaktiivsust (varieeruv suurus) või mis muundatakse vastavaks ühendiks metabolismi käigus.

Kui vitamiinirühma loetakse mitmeid vitameere, siis nimetatakse vastavat vitamiini rühma geneeriliseks, nii näiteks on A-vitamiin geneeriline nimetus A-vitamiini vitameeride – retinooli, retinaali, *retinoic acid*, 3,4-didehüdroretinooli – ja derivaatide, aga ka mitmete karotenoidide kohta.

Vitameeride vitamiinilaadne toime organismides on erinev, nii näiteks ei omasta kasside ja tuhkrute organism A-vitamiini karotenoididest vitameere ja loetakse, et need ühendid ei evi nimetatud loomade kaudu A-vitamiini bioaktiivset toimet.

## Vitamiinide geneerilised nimetused ja vitameeride loetelu

## Viited
Palermo (Rakvere)

**Palermo** on Rakvere lõunapoolseim linnajagu.

Palermo linnaosa piirneb Rakvere terviseraja, Maasika tänava, Linnuriiki viiva Haigla tee ja Rakvere linnapiiriga.

## Ajalugu
Linnajagu sai nime seal 19. sajandi algul kaupmees Pervoi rajatud Palermo nimelise trahteri järgi. Trahter on saanud nime Sitsiilia saarel asuvalt Palermo linna järgi, kus 1848. aastal toimus laia kõlapinda leidnud rahvaülestõus (1848. aasta Sitsiilia iseseisvusrevolutsioon), mille tulemusel kukutati Sitsiilias võimult Bourbonide dünastia. 

Trahteri juurde oli rajatud kaunis aed. Lagendikust kujunes populaarne linnarahva jalutus- ja ajaveetmiskoht. Metsatukka hakati linnaosa järgi kutsuma Palermo metsaks. Metsaveerel, kus 1918. aasta detsembris tapeti enamlaste poolt 82 süütut inimest, seisab Palermo punase terrori ohvrite mälestuskivi.

Palermo elamurajoon on linnaosa idaosas.

Lagendikust läände metsatuka taha jäävad metodisti, juudi ja Pauluse kalmistu. Rakvere muhamedi kalmistu jääb vastu linna piiri, teispool linnapiiri asub Tõrma kalmistu.

## Välislingid
*Sitsiilia maffiat Palermos ei kohta. Virumaa Teataja nr 120, 21. juuni 2014
Kanasta

**Kanasta** (hispaania keeles *canasta* 'korv') on kaardimäng.

Mängust on variante kahele, kolmele, viiele ja kuuele mängijale, kuid kõige tavalisem on nelja mängija ja kahe kaardipakiga mängitav variant.

## Välislingid
* Kanasta
San Saba

**San Saba** on linn USA-s Texase osariigi keskosas, San Saba maakonna halduskeskus ja suurim linn. Asub Austinist 145 kilomeetri (90 miili) kaugusel loodes ja Wacost 177 kilomeetri (110 miili) kaugusel edelas.

San Saba asutati 1854. aastal ja asula sai nime San Saba jõe järgi.

Esimene ajaleht Lääne-Texases oli San Saba County News, mille esimene number ilmus 1. jaanuaril 1873. Ajaleht jätkas ilmumist ka 20. sajandil, ja 1960 ühines ajalehega San Saba Star, mis asutati 1902.

San Sabas on sündinud filminäitleja Tommy Lee Jones ja geoloog Marion King Hubbert.

San Saba on mängu "Governor of Poker" alguskohaks.

## Rahvastik
2000. aasta rahvaloenduse andmetel oli San Saba linnas 2637 inimest, 1008 leibkonda ja 680 perekonda.

Rahvastiku tihedus oli 565,5 in/km&sup2;.

Elamuühikuid (*housing units*) oli 1177 (keskmine tihedus 252,5/km&sup2;).

Rassiline koosseis:
* valgeid 78,54%
* mustanahalisi 0,64%
* põlisameeriklasi 1,74%
* aasialasi 0,11%
* teistest rassidest 17,33%
* kahest või enam rassist 1,63%
## Viited

## Välislingid
* San Saba koduleht
Anneli Trees

**Anneli Trees** (sündinud 14. oktoobril 1998) on eesti kabetaja. Ta võitis 2017. aasta Eesti naiste meistrivõistlused rahvusvahelises kabes. 

Tema treener on Piret Viirma ja ta esindab  Nupuklubi (endise nimega Lasnamäe Male-Kabeklubi). 

Individuaalselt on ta Eesti noorte meistriks tulnud 2011. aastal minikadettide vanuseklassis ja 2012. aastal kadettide vanuseklassis (mõlemad Vene kabes). Ta jagas 2012. aastal Eesti juunioride meistrivõistlustel Vene kabes esikohta Janet Tammega, sama juhtus ka 2013. aastal juunioride rahvusvahelise kabe meistrivõistlustel. 

2013. aastal võitis ta Eesti naiste kiirkabe meistrivõistlused 100-ruudulisel laual. 

2013. aastal mängis ta teise Eesti tütarlapsena poiste seas kadettide maailmameistrivõistlustel (esimene oli 2007. aastal Kadi Veski) ning saavutas 20. koha. Neidude hulgas saavutas ta 2013. aasta kadettide maailmameistrivõistlustel välkkabes aga 5. koha. 

2016. aastal võitis ta Eesti naiste välkkabe meistrivõistlused (64-ruudulisel laual). Tavakontrolliga turniiril oli ta aga kolmas. Samal aastal saavutas ta rahvusvahelise kabe Euroopa noorte meistrivõistlustel välkkabes 7. koha ja tavaajakontrolliga turniiril 11. koha.

## Välislingid
*Anneli Trees Eesti Kabeliidu kodulehel
*Tulemused portaalis Sport24
ZIS-6

**ZIS-6** (vene keeles *ЗИС-6*) on Nõukogude Liidus aastatel 1933–1941 toodetud veoauto.

## Tehnilised andmed
* Veoskeem 6×4
* 6-silindriline 5555 cm³
* 73 hj (54 kW)   
* 50 km/h
* toodeti ZIS 5 baasil
Ferenc Puskási nimeline staadion

**Ferenc Puskáse nimeline staadion** (ungari keeles *Puskás Ferenc Stadion*) on mitmeotstarbeline staadion Ungaris Budapestis.

Staadioni ehitati aastatel 1948–1953. Algselt kandis see nime Népstadion ja mahutas 100 000 pealtvaatajat.
2002. aastal nimetati see ungari jalgpalluri Ferenc Puskáse auks ümber Ferenc Puskáse nimeliseks staadioniks.

Tänapäeval kasutatakse Ungari jalgpallikoondise koduväljakuks olevat staadioni peamiselt jalgpallimängudeks.

Staadionil on toimunud 1966. aasta Euroopa meistrivõistlused kergejõustikus ja 1998. aasta Euroopa meistrivõistlused kergejõustikus.

## Välislingid

*Staadioni koduleht
Eduard Tuppits

**Eduard Tuppits** (21. aprill 1885 Viljandi – 10. veebruar 1938 Narva) oli eesti ühiskonnategelane.

Ta oli Keila-Joal vürst Volkonski koduarst, teenis raudteel Tallinnas ja Narvas (raudteeambulantsi velsker). 

Eduard Tuppits oli raudteelaste hoolekandeseltsi Narva osakonna esimees, Narva riigiteenijate ühingu esimees, Narva teatri direktor ja Narva linnavolinik.

Ta maeti Tallinna Rahumäe kalmistule.

## Kirjandus
* Eduard Tuppits †. Rahvaleht, 11. veebruar 1938, nr. 18, lk. 3.
Jõnn

**Jõnn** on AS Kihnu Veeteede parvlaev.

Laev on ehitatud 1955. aastal Rootsis. Laeva eelmine nimi oli Dalaröström 93. 

Laev on 38 meetrit pikk ja 8 meetrit lai. Laev võtab peale 62 reisijat ja 10 autot.

## Vaata ka
*Kihnu Jõnn (Enn Uuetoa)

## Välislingid
*Jõnn Merevikis
Kärdla pritsumaja

**Kärdla pritsumaja** (ka **Kärdla tuletõrjemaja**) asub Hiiumaal Kärdla linnas Keskväljakul aadressil Hiiu tänav 1.

Pritsumaja valmis 1930. aastal ja hoones on ajalooliselt tegutsenud tuletõrje asutused. See ehitati torniga eelkõige sellepärast, et seal sai märgi tuletõrjevoolikuid kergesti rippuvas asendis kuivatada. Ühtlasi oli torni tipust võimalik vaadata, kas ja kuspool midagi põleb. Tänapäeval asub Pritsumajas kohvik. Pritsumaja on Eesti viimane tuletõrje jaoks ehitatud kõrge torniga hoone, mida tuletõrje ka päriselt kasutas.

Pritsumaja on Kärdla kõige kõrgem maja, kui mitte arvestada Kärdla kiriku torni. Pritsumaja torn on viiekorruseline. See on Kärdla ainus maja, millel on rohkem kui neli korrust.

Pritsumaja koos abihoonega on ehitismälestis.

Pritsumaja kuulub MTÜle Hiiu Maakonna Tuletõrjeühing. Pritsumaja abihoone on renoveeritud Leader-meetme abil ning seal on avatud avalik invapandusega WC. Pritsumaja I korrus on renoveeritud EASi abil turismiinfokeskuseks. Turismiinfokeskus tegutses hoones kuni 2021. aasta kevadeni, misjärel avati samas kohas Pritsumaja resto.

## Viited
Laatre vald

**Laatre vald** (saksa keeles *Fölk*) oli vald Sangaste kihelkonnas Kagu-Eestis. Vallamaja asus Õru külas (tänapäeva Õruste küla aladel).

Kuni 1921. aastani kuulus vald Tartumaale, siis läks see Valga maakonnale koosseisu.

1939. aasta valdade reformiga liideti Laatre vald Tõlliste valla osaks.

Laatre vallas on sündinud näiteks ooperilaulja Endel Ani, arst Elmar Gross, advokaat Peeter Jänes, kirjanik ja koolmeister Friedrich Kuhlbars.

## Viited
2009. aasta Euroopa meistrivõistlused korvpallis

**2009. aasta Euroopa meistrivõistlused korvpallis** (ametlik nimi *EuroBasket 2009*) on 36. Euroopa meistrivõistlused korvpallis, mis toimusid 7.–20. septembrini Poolas.

Finaalturniiril osales 16 meeskonda.

Mängud toimusid 7 linnas: alagrupimängud peeti Poznańis, Gdańskis, Varssavis ja Wrocławis, vahegrupimängud Bydgoszczis ja Łódźis ning kohamängud Katowices.
## Mängude toimumispaigad

## Alagrupimängud (esimene ring)
### A grupp

### B grupp

### C grupp

### D grupp

## Vahegrupimängud (teine ring)
### E grupp

### F grupp

## Kohamängud

## Lõplik järjestus
San Saba maakond

**San Saba maakond** (*San Saba County*) on maakond USA-s Texase osariigi keskosas.
Maakonna halduskeskus on San Saba.

Maakonna pindala on 2947 km², millest 10 km² moodustab veepindala.

Elanike arv oli 2010. aasta rahvaloenduse järgi 6131. 2000. aastal oli elanikke 6186.

## Naabermaakonnad
* Millsi maakond (põhjas)
* Lampasase maakond (idas)
* Burneti maakond (kagus)
* Llano maakond (lõunas)
* Masoni maakond (edelas)
* McCullochi maakond (läänes)
* Browni maakond (loodes)

## Ajalugu
San Saba maakond moodustati 1856. aastal Bexari maakonna osast. Maakond on saanud nime San Saba jõe järgi, mis läbi maakonna voolab.

## Viited

## Välislingid

* San Saba maakonna koduleht (*inglise keeles*)
Tehnoökoloogia

**Tehnoökoloogia** (inglise keeles *technoecology*) on tegevusvaldkond, mis käsitleb inimtegevuse tagajärjel tekkinud häiringute vähendamist, materjalide taaskasutust, jäätmete kasutusvõimalusi energeetikas ja ohutuid ladestamisvõimalusi keskkonnahoiu nõudeid arvestades ning nüüdisaegseid tehnoloogiaid kasutades.

Tehnoökoloogiat õpetatakse Tallinna Tehnikakõrgkoolis erialal nimega keskkonnatehnoloogia ja -juhtimine.

## Vaata ka
* Ökotehnoloogia

## Viited
Bougouni cercle

**Bougouni ''cercle*** on *cercle'' Malis Sikasso piirkonnas. Halduskeskus on Bougouni. Ta jaguneb 26 vallaks.

## Viited
Kadiolo cercle

**Kadiolo ''cercle*** on *cercle'' Malis Sikasso piirkonnas. Halduslikult jaguneb üheksaks vallaks: Diou vald, Dioumaténé vald, Fourou vald, Kadiolo vald, Kaï vald, Loulouni vald, Misséni vald, Nimbougou vald, Zégoua vald.
Anna Kendrick

**Anna Kendrick** (sündinud 9. augustil 1985 Portlandis Maine'i osariigis) on USA filminäitleja.

## Osaline filmograafia

## Viited
*
Taisi Rosenberg

**Taisi Rosenberg** (neiupõlvenimega **Taisi Pettai**, sündinud 17. jaanuaril 1989) on eesti laulja ja laulupedagoog.

## Karjäär
Ta osales mitu korda Eesti Televisiooni lauluvõistlusel "Laulukarussell". Tal õnnestus see võistlus võita 2000. aastal 8–10-aastaste lauljate vanuserühmas. 

Suurema tuntuse saavutas ta aga ansambli Dynamint koosseisus, mis moodustati 2003. aastal Halley noorteklubi laulukonkursi "Halley superstaar" võitnud tüdrukutest. 

Ta on teinud teatrirolle lavastustes "Bluusivennad", "Gypsy", "Viiuldaja katusel", "Il Campanello", "Boheem" ja "Otsast alustades". Lisaks on ta laulnud Eesti Filharmoonia kammerkoori projektides: Mozarti "Reekviem" ja Arvo Pärdi "Passio". 

## Haridus
Tal on bakalaureusekraad Eesti Muusika- ja Teatriakadeemia laulu ja interpretatsioonipedagoogika erialal (õppis Nadia Kuremi lauluklassis 2011–2014). Lapsena laulis ta Tartus Fa-dieesi laulustuudios Ingrid Otti juhendamisel. Seejärel õppis laulmist Tallinnas Georg Otsa nimelises Muusikakoolis Marika Eensalu klassis (2008–2011) ja Tartus Descartes'i Lütseumis Sirje Vasmanni käe all (2006–2008). 

## Laulustuudio
Ta on Taisi Laululaste erastuudio asutaja ja juht. Stuudio tegutseb 2009. aastast Tallinnas Haaberstis. Taisi Laululaste stuudio andis välja esikalbumi "Kallis päikene" 2013. aastal. Lisaks juhatas Taisi Rosenberg Kurtna kooli ja lasteaia lauluringi aastatel 2009–2015. 

## Dynamint
Dynamint tegutses aastatel 2004–2008 ning oli ettevõtte TopTen ansambel, mis esines Eestis, Lätis, Soomes ja Saksamaal. 2005. aastal võitis ansambel Kuldse Plaadi auhinna parima uustulnuka kategoorias. Dynaminti koosseisus andis Taisi Rosenberg välja 4 CD plaati. 

## Viited
IPhone 5S

**iPhone 5s** on Apple'i nutitelefon iPhone'i seeriast. See saabus müügile 20. septembril 2013. Apple korraldas ametliku esitluse nii 5s-ile kui ka iPhone 5C-le 10. septembril 2013. See oli esimene iPhone, mille värvivalikus olid kuldne ja kosmosehall.

iPhone 3GS-i ja iPhone 4S-i eeskujul on iPhone 5s uuenduskuuri läbinud iPhone 5. 5s on eelkäijaga sarnase disainiga, ainsad erinevused on uus metallrõngaga ümbritsetud safiirkristallist kodunupp (see toimib ka Touch ID sõrmejäljelugerina, mida kasutatakse telefoni avamiseks ja iTunes'is tehingute kinnitamiseks), ning kahekordne LED-välk, mis on optimeeritud õige värvitemperatuuri saavutamiseks piltidel. iPhone 5s-i eristab oma eelkäijast ka uuendatud kaamera suurema avause ja suurema arvu pikslitega, uus kahetuumaline A7-protsessor (esimene 64-bitine protsessor nutitelefonil), sellega kaasneb ka M7 liikumise kaasprotsessor – spetsiaalne protsessor töötlemaks liikumisandmeid seadme kiirendusmõõdikult ja güroskoobilt tülitamata A7-peaprotsessorit. iPhone 5s oli ka esimene seade, millel on operatsioonisüsteem iOS 7, mis on uuendatud kasutajaliidesega ja uute funktsioonidega.

Seadme vastuvõtt oli üldjoontes positiivne, mõned nimetasid seda lausa parimaks nutitelefoniks turul, kuid leidus ka kritiseerijaid, kelle meelest sarnanes see liiga palju oma eelkäijatega. iPhone 5s-i ja iPhone 5c-d müüdi nende müügiletuleku nädalavahetusel kokku üheksa miljonit, mis purustas Apple'i iPhone'i müügirekordi. 2013. aasta septembris oli iPhone 5s kõigilt Ameerika suurematelt mobiilioperaatoritelt kõige ostetum telefon.
Schenkeri Liiga hooaeg 2012–2013

**Schenkeri Liiga hooajal 2012/2013** oli meeste 8. võrkpalli Balti liiga, kus osales 10 võistkonda (4 Lätist ja 6 Eestist). Esmakordselt võitis liiga TTÜ võrkpalliklubi.

## Osalejad
*  Poliurs/Ozolnieki
*  Daugavpils Universitate
*  VK Jelgava Biolars
*  Riia Lase
*  TTÜ
*  Valio Võru VK
*  Bigbank Tartu
*  Rakvere Fruit Xpress
*  Tallinna Selver
*  Pärnu VK

## Final Four
Toimus 2.–3. märtsil 2013 Pärnus.

## Lõppjärjestus

## Parimad mängijad

## Viited


## Välislingid
*2012/2013 hooaeg Eesti Võrkpalli Liidu arhiiv
Chaos

**Chaos** ehk **Kaos** on vanakreeka mütoloogias esimene jumal, kes lõi maailma.

## Maailma loomine
Vastavalt vendade Stephanideste jutustusele ei olnud aegade alguses maailma. Oli vaid üks jumal – Kaos, kes elas täielikus pimeduses. Olles elanud kaua aega üksinda, otsustas ta luua maailma.
Ta lõi maailma ja piiritu Tartarose, kõleda ja kottpimeda paiga, mis asus sügaval maakera sees. Ta lõi särava Päeva ja Öö (jumalanna Nyx) ning jumalanna Maa (Gaia). Seejärel alustas Gaia maailma täiustamisega. Ta sünnitas helesinise taeva (Uranos), mäed (Oroi) ja mere (Pontos).

## Vaata ka
*Kaos
Alphaville

*"Alphaville" ("Alphaville, une étrange aventure de Lemmy Caution"), Jean-Luc Godard'i film aastast 1965
*Alphaville, saksa ansambel
Pärnu spordihall

**Pärnu spordihall** on Pärnus aadressil Riia maantee 129 asuv spordikompleks.

Spordihoones peavad oma kodumänge Pärnu VK ja BC Pärnu Sadam.

## Kirjeldus
Kompleksis on 2040 m² peaareen (mida saab vahekardinatega eraldada kolmeks väljakuks), 435 m² väike pallimängude saal, 213,6 m² jõusaal, 178,6 m² võimlemissaal, vibuspordi lasketiir, lisaks kohvik ja muid väiksemaid ruume. Teisel korrusel on 210 meetri pikkune jooksurada.

Lae kõrguseks olev 12,2 m võimaldab kiikingu harrastamist. Peaareeni põranda alla on paigaldatud vajalikud kinnitused kahe kiige paigaldamiseks.

Tugevdatud katusekonstruktsioonid võimaldavad sinna kontsertide ja muude ürituste tarbeks lisavalgustuse ja võimenduse paigaldamist. Kontserdi külastajate tarbeks on võimalik paigaldada kuni 2500 istekohta.

## Ehitus
Hoone projekteeris Palm-E Arhitektibüroo ja ehitas AS Oma Ehitaja. Arhitekt oli Eero Palm, kes on loonud ka A. Le Coq Sport spordimaja Tartus.

Hoone nurgakivi pandi 4. märtsil 2009 ja hoone avati 17. oktoobril 2009. Ehituse maksumus oli 99&nbsp;796&nbsp;229 krooni ehk 6,38 miljonit eurot.

Hoone oli Eesti Betooniühingu ja Eesti Ehitusmaterjalide Tootjate Liidu korraldatava konkursi Aasta betoonehitis 2009 aasta nominent.

1. jaanuaril 2011 kukkus lume raskuse all sisse spordihalli väikese saali katus. Õnnetuses keegi viga ei saanud, kuid spordihall sai suuri veekahjustusi. Väike saal avati uuesti augustis 2012.

## Viited


## Välislingid
*Spordihall – Pärnu Spordikool
*
Kättemaks (täpsustus)

### Filmid ja telesaated
*"Kättemaks" ("Utu") on Geoff Murphy 1983. aasta draamafilm.
*"Kättemaks" ("Revenge") on Tony Scotti 1990. aasta krimithriller.
*"Kättemaks" ("A Lover's Revenge") on Douglas Jacksoni 2005. aasta põnevusfilm.
*"Kättemaks" ("Revenge") on Mike Kelley loodud draamasari ABC telekanalil (2011–2015).

### Laulud
*"Kättemaks" on ansambli Estonian Voices laulupala.
IPhone 5c

**iPhone 5c** on Apple'i puuteekraaniga nutitelefon. See on koos kõrgema klassi iPhone 5s-iga üks iPhone 5 järeltulijatest. Apple esitles iPhone 5c-d ja 5s-i esimest korda 10. septembril 2013 ning müüma hakati neid sama aasta 20. septembril, lõpetades sellega ühtlasi iPhone 5 müügi.

iPhone 5c kasutab iOS-i tarkvara iOS 7.1.

iPhone 5c kasutab enamjaolt sama riistvara mis iPhone 5, iPhone 5s-ist erineb see järgmiste elementide poolest: A6 kiip uuema A7 asemel, sõrmejäljeluger ning kaamera sarivõtte- ja aegluubis videovõtterežiimi olemasolu. iPhone 5c on valmistatud polükarbonaadist (korpus on kas sinine, roheline, roosa, kollane või valge) erinevalt iPhone 5-st ja 5s-ist, mille korpus on valmistatud metallist.
Neocube

**Neocube** ehk **NeoKuubik** on paljudest väikestest magnetkuulidest koosnev mänguasi, mille osadest saab moodustada palju kujundeid. Tavaliselt on ühes kogumis 216 väikest magnetit.

NeoKuubiku liigitamine mänguasjade hulka pole päris kindel. Mõnes riigis võib NeoKuubikute reklaam ja müük olla keelustatud.

## Hoiatus
NeoKuubik ei sobi alla 7 aasta vanustele lastele – allaneelamise oht. 

NeoKuubikuid kattev kiht võib metallide suhtes ülitundlikel inimestel põhjustada allergiat. 

## Välislingid
*NeoKuubik
*Nikliallergia põhjus leiti üles, Tarkade Klubi 16. september 2010, Veebiversioon (vaadatud 21.02.2014)
Mount San Antonio

**Mount San Antonio**, ka **Old Baldy** või **Mount Baldy**, on mägi Ameerika Ühendriikides California osariigis, San Gabrieli mägede kõrgeim mäetipp ja Los Angelese maakonna kõrgeim koht.
Haivi Raadik

**Haivi Raadik** (10. juuni 1930 Vahamulla – 28. august 2013) oli eesti metallikunstnik.

Ta lõpetas aastal 1949 Türi Keskkooli. Aastatel 1952–1958 õppis ta ERKI-s, lõpetades selle metallikunstnikuna.

Ta töötas aastatel 1958–1959 Tallinna Tööstuskaubastus dekoraatori ja juveelikunstnikuna ning aastatel 1959–1964 Kunstitoodete Kombinaadi metallehistööde ateljees kunstnikuna, seejärel oli ta vabakunstnik. Aastast 1961 oli ta Kunstnike Liidu liige.

## Kirjandus
* Eesti kunsti ja arhitektuuri biograafiline leksikon. Tallinn 1996
Tiiu Randviir

**Tiiu Randviir-Tölp** (aastast 1971 **Tiiu Tölp**; sündinud 10. märtsil 1938 Tartus) on eesti priimabaleriin ja balletipedagoog.

Ta on lõpetanud 1955. aastal Tallinna Koreograafiakooli (Liia Leetmaa klassis) ja 1968. aastal Tallinna Riikliku Konservatooriumi lavakunstikateedri (3. lend).

1956. aastal alustas ta Estonias lavakarjääri ja lõpetas selle 1979. aastal . Juhuse tahtel jäi tema luigelauluks laval "Luikede järv", millega ta pärast balletikooli lõpetamist oma tipputõusu Estonia laval ka alustas. 

Tiiu Randviiru karjäär jätkus balletipedagoogina ja seda tööd on ta teinud kokku 45 aastat (kuni aastani 2019). Tema õpilaste hulgas on Kaie Kõrb, Age Oks, Maria Seletskaja, Ketlin Oja ning paljud teised praegused ja tulevased lavatähed.

## Isiklikku
Tema vend oli maletaja ja maleajakirjanik Jüri Randviir.

Tema abikaasa oli 1971. aastast kergejõustiklane ja sporditegelane Rein Tölp, nende poeg on jalgrattur Urmas Tölp. 

## Tunnustus
*1957 Moskva 6. üleliidulise balletifestivali hõbemedal 
*1960 Eesti NSV teeneline kunstnik
*1967 Eesti NSV rahvakunstnik 
*1971 orden Austuse märk 
*1977 NSV Liidu rahvakunstnik
*2001 Valgetähe III klassi teenetemärk
*2002 Avatud Eesti Fondi tänupreemia 
*2013 Rahel Olbrei nimeline auhind
*2018 Eesti Kultuurkapitali näitekunsti sihtkapitali elutööpreemia (särav priimabaleriin ja Eesti balleti järjepidevuse hoidja)

## Viited

## Kirjandus
*Heino Aassalu. "Tiiu Randviir". Eesti Raamat. Tallinn 1988. ISBN 5450004206

## Välislingid
*Rahvakunstnikud: Tiiu Randviir. ETV 1979
Córdoba provints (Argentina)

**Córdoba provints** on Argentina 1. järgu haldusüksus. See asub riigi keskosas.

Provints on rahvaarvult Argentina provintsidest teisel kohal, 2010. aastal elas seal 3 308 876 inimest. Pindalalt on provints viies (165,321 km²).

Provintsi keskus on Córdoba, kus eeslinnu arvesse võttes elab umbes 41% provintsi rahvastikust.

## Linnad
Córdoba provintsi suuremad linnad on (sulgudes rahvaarv 2008. aastal):

## Viited
Córdoba ülikool

**Córdoba ülikool** on ülikool Argentinas Córdoba linnas.

Ülikool on vanim Argentinas, asutatud aastal 1613.

## Välislingid
*Ülikooli koduleht
Amerikaniseerumine

**Amerikaniseerumine** on Ameerika Ühendriikide mõju teiste riikide kultuurile, näiteks popkultuurile, köögile, tehnikale, äritavadele või poliitikale. Terminit on kasutatud vähemalt 1907. aastast. Amerikaniseerumine on lähedalt seotud globaliseerumisega, kuna suur osa tänapäevasest maailmakultuurist on seotud poliitikas, majanduses ja popkultuuris domineeriva USA-ga.

Ameerika Ühendriikides nimetatakse amerikaniseerumiseks immigrantide või annekteeritud alade (nt California) elanike kultuurilist ühtlustumist ülejäänud USA-ga ning sellele omaste tavade ja väärtuste omaksvõttu.

Poliitikas peetakse amerikaniseerumiseks poliitilise kommunikatsiooni ja turunduse tähtsuse tõusu, mis kasvatab poliitiliste kampaaniate eelarveid ning tõstab kommunikatsiooniekspertide mõju. 

## Viited
Aserbaidžaani Riiklik Kunstimuuseum

**Aserbaidžaani Riiklik Kunstimuuseum** (aserbaidžaani keeles: *Azərbaycan Milli İncəsənət Muzeyi‎*) on kunstimuuseum Bakuus. Muuseum on suurim kunstimuuseum Aserbaidžaanis.

Muuseumihoone ehitati 1885. aastal. Kunstimuuseum avati seal 1920. aastal.

Peatähelepanu on pööratud 19. sajandi aserbaidžaani maalikunstile, 16. ja 17. sajandi hollandi ja flaami kunstnike maalidele ning 19. sajandi prantsuse, vene ja saksa maalidele.

Muuseum asub Bakuu kesklinnas aadressil Niyazi küçəsi 9-11. Lähim metroopeatus on İçərişəhər.

## Viited

## Välislingid

* Aserbaidžaani Riiklik Kunstimuuseum (Bakupages.com) (inglise keel)
William H. Macy

**William Hall Macy, Jr.** (sündinud 13. märtsil 1950 Miamis Floridas) on USA Emmy auhinnaga pärjatud filminäitleja ja filmirežissöör.

Tema tuntumate rollide hulka kuuluvad osatäitmised filmides "Fargo (film)", "Seabiscuit" ja "Cellular".
Aune Suve-Kütt

**Aune Suve-Kütt** (neiupõlvenimi **Aune Suve**; sündinud 30. juulil 1977) on eesti skaudiliikumise tegelane, noorsootöötaja ja muuseumijuht.

Ta on töötanud Albu (1999–2006) ja Ambla vallas (2000–2002) noorsootöötajana. 

Aastatel 2006–2015 oli ta Vargamäel asuva A. H. Tammsaare muuseumi juhataja. Muuseumijuhatajana esindas ta muuseumi ka MTÜ Eesti Kirjanike Muuseumite Ühingu juhatuses. Seejärel töötas Tapa valla (2018–2020) ja Järva valla (2020–2021) noorsootöö spetsialistina. Alates 2022. aastast on ta Järva valla Noorsootöökeskuse juhataja.

Aastatel 2012–2013 juhtis ta A. H. Tammsaare teose "Tõde ja õigus" I osa audioraamatu loomise projekti, mille raames Meelis Kompus luges 20 plaadile 1300 minutit (550 lehekülge) teksti.

Alates 1990. aastast on ta löönud kaasa skaudiliikumises: ta on 1995. aastal asutatud Eesti Skautide Ühingu asutajaliige ja üle-eestiliste ürituste organisaator, 1992–1998 Tamsalu lipkonna juhatuses ning Kõrvemaa lipkonna juht alates 1999. aastast.

Ta on ka EELK Järva-Madise koguduse aktiivne liige.

Ta tegutseb giidina Tammsaare muuseumis, Albu mõisas ja rabamatkadel. 

Ta on ka Albu vallas tegutseva segakoori Sink Sale Proo koorivanem. 2002–2005 tantsis ta Rae kultuurikeskuse segarahvatantsurühmas Sukad & Tagi, 2006. aastast Albu rahvamaja segarahvatantsurühmas Kakerdaja. 2012. aastal loodud MTÜ Kultuuri- ja Haridusseltsis Üksmüts juhatuse liige.

Ta on osalenud TV3 meelelahutussaates "Õhtusöök viiele".

## Tunnustus
*2004 Järvamaa aasta noorsootöötaja
*2008 aasta vabatahtlik (teiste seas)
*2010 Väike Muuseumirott parima terviklahenduse eest (Suve kureeritud näitus "Vargamäelt igavikku ja tagasi", mis tutvustas A. H. Tammsaare elu ja loomingut)
*2022 aasta parim noorsootöötaja

## Isiklikku
Aune Suve on alates 2013. aasta juulist abielus Jaanus Kütiga.

## Viited

## Välislingid
*Kaarel Aluoja. "Skaudipealik sõitis kogemusi saama" Järva Teataja, 29. juuli 2004
*Aune Suve-Kütt TV3 kodulehel (telesarja "Õhtusöök viiele" osalejana)
*Aune Suve-Kütt. "Maastikuga muuseum" Muuseum, 1 (31) 2012, lk 31–34
Sint Maarten

**Sint Maarten** on Madalmaade Kuningriigi maa, mis hõlmab Saint-Martini saare lõunaosa, piirnedes põhjas Saint-Martiniga. 

Pealinn on Philipsburg, suurim linn Lower Prince's Quarter.

Sint Maarteni ametlikud keeled on hollandi ja inglise keel.

Peaminister on 2023. aastast Luc Mercelina. 

Madalmaade kuningat esindab kuberner, kes ta ka ametisse nimetab. Sint Maarteni esimene kuberner oli aastatel 2010–2022 Eugene Holiday. Praegune kuberner on alates 2022. aastast Ajamu Baly. 

Rahaühikuna kasutatakse saarel Hollandi Antillide kuldenit.

Esimese kindluse (Fort Amsterdam) rajasid hollandlased Saint Martini saarele 1631. aastal. Käimasoleva kaheksakümneaastase sõja tõttu olid aga pinged Hispaaniaga kõrged, mispeale juunis 1633 vallutas Hispaania saare ja ajas hollandlased välja. Aprillis 1644 üritas Petrus Stuyvesant 400-600 mehega saart tagasi vallutada, kuid ebaõnnestunult. Münsteri rahu järel 1648. aastal, mis lõpetas 80-aastase sõja, ei näinud Hispaania saarel enam strateegilist vajadust ja hülgas selle. Peale Hispaania lahkumist hakkasid prantslased ja hollandlased saarele tagasi tulema. Sõja vältimiseks sõlmiti 23. märtsil 1648 saarel Concordia künkal (tänapäevase nimega Mont des Accords) Concordia leping, millega saare põhjaosa jäi Prantsusmaale ja lõunaosa Madalmaadele.

## Viited
Larissa Volpert

**Larissa Volpert** (30. märts 1926 Leningrad – 1. oktoober 2017 New York) oli Nõukogude Liidu ja Eesti maletaja, kirjandusteadlane, vene filoloog.

Ta oli alates 1977. aastast töötanud õppejõuna Tartu Ülikoolis (professor 1990. aastast, emeriitprofessor 1995. aastast).

Volpert kaitses 1989. aastal väitekirja "Пушкин и психологическая традиция во французской литературе конца XVIII – первой трети XIX в." ning ta sai doktorikraadi kirjanduses. 
 
Tema peamised uurimissuunad olid prantsuse kirjanduse ajalugu, vene ja prantsuse kirjanduse vastastikused seosed ning puškinistika.

## Male
Larissa Volpert saavutas 1955. aastal male maailmameistrivõistluste pretendentide turniiril Moskvas Olga Rubtsova järel 2. koha (Rubtsova sai aasta pärast maailmameistriks) ja 1959. aastal Plovdivis 3. koha, seejuures edestades eestlanna Salme Rootaret, kes jäi jagama 4.–5. kohta.

Ta sai sportlike saavutuste eest males 1957. aastal naiste rahvusvahelise meistri ja 1978. aastal naiste suurmeistri nimetuse.

## Tunnustus

* 2006 Tartu Ülikooli aumärk
* 2011 Tartu Ülikooli medal

## Pere
Tema abikaasa oli Pavel Reifman.

## Teosed
**Пушкин и психологическая традиция во французской литератур*е (1980)
**Пушкин в роли Пушкина*. *Творческая игра по моделям французской литературы*. *Пушкин и Стендаль* (Moskva, 1998)
**Лермонтов и литература Франции* (Peterburi, 2005)
**Пушкинская Франция* (Peterburi, 2007)

## Viited


## Kirjandus
**Наш новый доктор*. // «64 – Шахматное обозрение». 1990/2, lk 13.
*Салупере С. *Профессор шахмат, гроссмейстер филологии*. (intervjuu L. Volpertiga) // «64 — Шахматное обозрение». 1996/5, lk 52.

## Välislingid
*
Suriname madude loend

**[[Suriname]]s** elavad looduses järgmised maod (74 liiki):
**[[Atractus badius]]*
**[[Atractus favae]]*
**[[Atractus flammigerus]]*
**[[Atractus schach]]*
**[[Atractus snethlageae]]*
**[[Bothriopsis bilineata]]*
**Boa constrictor* (kuningboa) 
**Bothrops atrox* (kaisaka)
**[[Bothrops brazili]]*
**[[Cercophis auratus]]*
**[[Chironius exoletus]]*
**[[Chironius fuscus]]*
**[[Chironius multiventris]]*
**[[Chironius scurrulus]]
**Clelia clelia*
**Corallus caninus* ([[koerpea-puuboa]])
**Corallus hortulanus*
**Eunectes murinus* ([[hiidanakonda]])
**Crotalus durissus* ([[kaskavela]])
**Dipsas incerta*
**Dipsas indica*
**Dipsas pavonina*
**Dipsas variegata*
**Drymoluber dichrous*
**Echinanthera undulata*
**Epicrates cenchria* ([[viker-silehuulboa]])
**Epicrates maurus*
**Helicops infrataeniatus*
**Helicops leopardinus*
**Hydrodynastes bicinctus*
**Hydrodynastes gigas*
**Hydrops triangularis*
**Lachesis muta* ([[bušmeister]]) 
**Leptotyphlops collaris*
**Leptotyphlops cupinensis*
**Leptotyphlops dimidiatus*
**Leptotyphlops macrolepis*
**Leptotyphlops tenellus*
**Liophis breviceps*
**Liophis lineatus*
**Liophis miliaris*
**Liophis typhlus*
**Liotyphlops ternetzii*
**Micrurus collaris*
**Micrurus hemprichii*
**Micrurus lemniscatus* ([[lint-korallmadu]])
**Micrurus paraensis*
**Micrurus psyches*
**Micrurus surinamensis*
**Oxybelis aeneus*
**Oxybelis fulgidus* ([[sätendav teravpeamadu]])
**Oxyrhopus formosus*
**Oxyrhopus occipitalis* 
**Philodryas oligolepis*
**Philodryas viridissima*
**Phimophis guianensis*
**Pseudoboa coronata* 
**Pseudoboa neuwiedii*
**Pseudoeryx plicatilis*
**Pseustes cinnamomeus*
**Pseustes poecilonotus*
**Pseustes sulphureus*
**Siphlophis compressus*
**Spilotes pullatus* ([[kanasööjamadu]])
**Tachymenis surinamensis*
**Taeniophallus brevirostris*
**Taeniophallus nicagus*
**Tantilla melanocephala*
**Thamnodynastes pallidus*
**Thamnodynastes ramonriveroi*
**Typhlophis squamosus* 
**Typhlops reticulatus*
**Typhlops unilineatus*
**Waglerophis merremi
**[[Xenodon rabdocephalus]]*